**ՈՐՈՇՈՒՄ**

|  |  |  |
| --- | --- | --- |
| 11 ապրիլի 2023թ. |  | № Հ(180) 2023-001-01/1-Ա |

**ՏՈՒԳԱՆՔ ՆՇԱՆԱԿԵԼՈՒ ՄԱՍԻՆ**

 Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավար Գարեգին Խաչատրյանս ուսումնասիրելով Տեսչական մարմնի ղեկավարի 2023 թվականի մարտի 16-ի Վարչական վարույթ հարուցելու մասին № Հ(180) 2023-001-01-Ա որոշմամբ հարուցված վարչական վարույթի (այսուհետ՝ Վարույթ) նյութերը՝

**ՊԱՐԶԵՑԻ**

Տեսչական մարմնի 2023 թվականի փետրվարի 28-ի թիվ Հ(180) 2023-001 արձանագրության համաձայն՝ Հայաստանի Հանրապետության Արագածոտնի մարզի Ապարան համայնքի Վարդենուտ գյուղում գտնվող տարածքում գործունեություն իրականացնող «ԳՐԱՆՏ ՌՈԶ» սահմանափակ պատասխանատվությամբ ընկերության (ՀՎՀՀ՝ 04439101, այսուհետ՝ Ընկերություն) կողմից առանց արտադրական վտանգավոր օբյեկտների հաշվառման գրանցամատյանում (այսուհետ` ռեեստր) հաշվառման շահագործում է արտադրական վտանգավոր օբյեկտ՝ «bhk GREEN HOUSE TSSKG/ TS EN 303-1-2-3» մակնիշի, սերիական համարը՝ 149 ջեռուցման կաթսա։

Տեսչական մարմնի ղեկավարի 2023 թվականի մարտի 16-ի Վարչական վարույթ հարուցելու մասին № Հ(180) 2023-001-01-Ա որոշմամբ հարուցվել է վարչական վարույթ՝ Ընկերության կողմից առանց արտադրական վտանգավոր օբյեկտների ռեեստրում գրանցման արտադրական վտանգավոր օբյեկտի (այսուհետ` ԱՎՕ) շահագործման հարցի քննության վերաբերյալ։

Վարչական վարույթի շրջանակներում գործի քննությունը՝ վարչական լսումները նշանակվել են 2023 թվականի մարտի 23-ին, ժամը՝ 11։30-ին, սակայն համաձայն «Հայփոստ» փակ բաժնետիրական ընկերության փաշտոնական կայք էջում առկա տեղեկատվության՝ Ընկերությունը չէր ծանուցվել վարչական գործի քննության (լսումների) տեղի և ժամանակի մասին։

Վարչական վարույթի ընթացքում քննարկվող փաստական հանգամանքների վերաբերյալ Ընկերությանը արտահայտվելու հնարավորություն տալու նպատակով նշանակվեցին նոր լսումներ՝ 2023 թվականի ապրիլի 10-ին ժամը՝ 14։30-ին, ինչի վերաբերյալ տեղեկատվությունը տեղադրվեց նաև Հայաստանի Հանրապետության ինտերնետով ծանուցման պաշտոնական կայքում («Ազդարար» համակարգ) (նույնականացման համար՝ 1269136)։ Նշված լսումներին Ընկերությունը պատշաճ ծանուցված լինելով ևս չի ներկայացել, ինչպես նաև չի ներկայացրել լսումները հետաձգելու վերաբերյալ միջնորդություն, չի ներկայացրել դիրքորոշում։

«Տեխնիկական անվտանգության ապահովման պետական կարգավորման մասին» օրենքի (այսուհետ նաև՝ Օրենք) 6-րդ հոդվածով սահմանվում են այն օբյեկտները, որոնք Օրենքի իմաստով համարվում են արտադրական վտանգավոր օբյեկտներ։

Օրենքի 6-րդ հոդվածի 1-ին մասի 1-րդ կետի «բ» ենթակետի համաձայն՝ *սույն օրենքի իմաստով արտադրական վտանգավոր օբյեկտ են համարվում՝ կիրառվում են 0,07 կամ ավելի մեգապասկալ ճնշման տակ աշխատող սարքավորումներ, ջրի մինչև 1150 C (60 կՎտ կամ ավելի հզորության) կամ 1150 C-ից բարձր ջերմաստիճանի տակ աշխատող ջերմային կայանքներ։*

Օրենքի 12-րդ հոդվածի 2-րդ մասի համաձայն՝ *ռեեստրում գրանցման ենթակա է Հայաստանի Հանրապետության տարածքում շահագործվող յուրաքանչյուր արտադրական վտանգավոր օբյեկտ*:

Օրենքի 19-րդ հոդվածի 1-ին մասի «ժբ» և «ժդ» կետերի համաձայն՝ *արտադրական վտանգավոր օբյեկտ շահագործող անձը պարտավոր է՝*

*ապահովել տեխնիկական անվտանգության փորձաքննության իրականացումը,*

*տեխնիկական անվտանգության ոլորտի օրենսդրությանը համապատասխան` արտադրական վտանգավոր օբյեկտը ներկայացնել գրանցման ռեեստրում։*

Օրենքի 21-րդ հոդվածի 3-րդ մասի համաձայն՝ *սույն օրենքով սահմանված կարգով արտադրական վտանգավոր օբյեկտը ռեեստրում գրանցման չներկայացնելն առաջացնում է տուգանքի նշանակում` նվազագույն աշխատավարձի հազարապատիկի չափով:*

Օրենքի 21-րդ հոդվածի 5-րդ մասի համաձայն՝ *սույն օրենքի 11-րդ հոդվածով նախատեսված տեխնիկական անվտանգության փորձաքննություն չանցկացնելն առաջացնում է տուգանքի նշանակում` նվազագույն աշխատավարձի հազարապատիկի չափով*:

 Ելնելով վերոգրյալից և ղեկավարվելով «Վարչարարության հիմունքների և վարչական վարույթի մասին» 58-րդ հոդվածի 1-ին մասով, 78-րդ, 83-րդ հոդվածներով, «Տեխնիկական անվտանգության ապահովման պետական կարգավորման մասին» օրենքի 17.1-ին հոդվածի 1-ին մասի 3-րդ կետով և 21-րդ հոդվածի 3-րդ մասով՝

**ՈՐՈՇԵՑԻ**

1. «ԳՐԱՆՏ ՌՈԶ» սահմանափակ պատասխանատվությամբ ընկերության նկատմամբ կիրառել հետևյալ պատասխանատվության միջոցները՝
2. Հայաստանի Հանրապետության Արագածոտնի մարզի Ապարան համայնքի Վարդենուտ գյուղում գտնվող տարածքում շահագործվող «bhk GREEN HOUSE TSSKG/ TS EN 303-1-2-3» մակնիշի, սերիական համարը՝ 149 «Ջեռուցման կաթսա» տեսակի արտադրական վտանգավոր օբյեկտը ռեեստրում գրանցման չներկայացնելու համար նշանակել տուգանք` 1.000.000 (մեկ միլիոն) Հայաստանի Հանրապետության դրամի չափով։
3. Սույն որոշման 1-ին կետով կիրառված տուգանքը՝ 1․000․000 (մեկ միլիոն) Հայաստանի Հանրապետության դրամի չափով պետք է վճարվի Հայաստանի Հանրապետության պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ 900005001517 հաշվեհամարին՝ սույն որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը բողոքարկելու դեպքում՝ բողոքն առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:
4. Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երկամսյա ժամկետում Տեսչական մարմին կամ Հայաստանի Հանրապետության վարչական դատարան:
5. Տուգանքը սահմանվաճ ժամկետում չվճարելու դեպքում, սույն որոշման անբողոքարկելի դառնալու պահից, գումարը օրենքով սահմանված կարգով ենթակա է բռնագանձման հարկադիր եղանակով։

**Ծանոթություն։** Տուգանքի գումարը վճարելիս անհրաժեշտ է նպատակը դաշտում նշել որոշման համարը, իսկ վճարման փաստը հավաստող ապացույցը պետք է ներկայացվի Տեսչական մարմնին՝ թղթային կամ էլեկտրոնային եղանակով։

|  |  |
| --- | --- |
|  | **ԳԱՐԵԳԻՆ ԽԱՉԱՏՐՅԱՆ** |

Երևան